recursal/SuperWikiNEXT-32B huggingface dataset:
**মুহম্মদের স্থলাভিষেক** (আরবি: الخلافة محمد‎‎) হল ইসলামের ইতিহাসের একটি কেন্দ্রীয় ঘটনা যার ফলস্বরূপ মুসলিম সমাজ একাধিক দলে বিভক্ত হয়ে পড়ে যাদের মধ্যে সুন্নি ও শিয়া সম্প্রদায় বিশেষভাবে উল্লেখযোগ্য। শিয়া মুসলমানদের মতে ইসলামের নবী মুহাম্মদ স্বয়ং আলী ইবনে আবী তালিবকে তার স্থলাভিষিক্ত এবং মুসলিম সমাজের প্রধান হিসেবে মনোনীত করেন। অন্যদিকে, সুন্নি মুসলমানদের মতে আবু বকর হলেন জনমতের ভিত্তিতে নির্বাচিত মুহম্মদের স্থলাভিষিক্ত প্রথম ন্যায়নিষ্ঠ খলিফা।

নবীর স্থলাভিষেককে কেন্দ্র করে এই পরস্পরবিরোধী অভিমতের মূলে রয়েছে ইসলামের প্রাথমিক যুগের বিভিন্ন ঐতিহাসিক ঘটনা ও হাদিসের ভিন্নধর্মী ব্যাখ্যা। সুন্নিরা বিশ্বাস করে যে মুহম্মদের কোনো মনোনীত উত্তরাধিকারী ছিলেন না এবং তিনি চেয়েছিলেন মুসলমানরা যেন তাদের মধ্য থেকে একজন নেতা নির্বাচন করে নেয়। তারা সকীফায় নির্বাচিত আবু বকর ও তার উত্তরসূরী তথা খুলাফায়ে রাশেদীনের শাসনকে মান্য করে। এর বিপরীতে শিয়ারা বিশ্বাস করে যে মুহাম্মদ গাদীর খুমের ভাষণে আলীকে তার উত্তরাধিকারী মনোনীত করে যান। তারা প্রাথমিকভাবে মুহম্মদের পরবর্তী তিন খলিফাকে অবৈধ মনে করে এবং শুধুমাত্র আলী ও তার বংশোদ্ভূত বারো ইমামকে ঐশ্বরিকভাবে মনোনীত ন্যায়সঙ্গত মুসলিম নেতা বিবেচনা করে।

এই প্রধান দুই দৃষ্টিভঙ্গির বাইরেও মুহাম্মদের স্থলাভিষেক নিয়ে ভিন্ন অভিমত রয়েছে। ইবাদি মতবাদ এর মধ্যে উল্লেখযোগ্য।

তথ্যসূত্র
---------

1. ↑  Reeves, Minou (২০০৩)। *Muhammad in Europe: A Thousand Years of Western Myth-Making*। NYU Press। পৃষ্ঠা 6–7। আইএসবিএন 978-0-8147-7564-6।
2. ↑  Robinson, Chase F. (২০০৩)। *Islamic Historiography*। Cambridge University Press। পৃষ্ঠা xv। আইএসবিএন 0-521-62936-5।
3. ↑  Donner, Fred McGraw (১৯৯৮)। *Narratives of Islamic origins: the beginnings of Islamic historical writing*। Darwin Press। পৃষ্ঠা 132। আইএসবিএন 978-0-87850-127-4। সংগ্রহের তারিখ ৩ জানুয়ারি ২০১৩।
4. ↑  Nigosian, Solomon Alexander (১ জানুয়ারি ২০০৪), *Islam: Its History, Teaching, and Practices*, Indiana University Press, পৃষ্ঠা 6, আইএসবিএন 978-0-253-21627-4, সংগ্রহের তারিখ ৩ জানুয়ারি ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Watt, William Montgomery (১৯৫৩)। *Muhammad at Mecca*। Clarendon Press। পৃষ্ঠা xv। সংগ্রহের তারিখ ৩ জানুয়ারি ২০১৩।
**সেলিম ইউসুফ** (উর্দু: سلیم یوسف‎‎; জন্ম: ৭ ডিসেম্বর, ১৯৫৯) সিন্ধু প্রদেশের করাচি এলাকায় জন্মগ্রহণকারী প্রথিতযশা ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৯০ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি ও সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন তিনি।

খেলোয়াড়ী জীবন
---------------

১৯৭৮-৭৯ মৌসুম থেকে ১৯৯৬-৯৭ মৌসুম পর্যন্ত সেলিম ইউসুফের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে ৩২ টেস্ট ও ৮৬টি ওডিআইয়ে অংশগ্রহণ করেছেন সেলিম ইউসুফ। ৫ মার্চ, ১৯৮২ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ নভেম্বর, ১৯৯০ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।

১৯৮৭ সালে এজবাস্টনে স্বাগতিক ইংল্যান্ডের বিপক্ষে অনুষ্ঠিত টেস্টে ব্যক্তিগত সর্বোচ্চ অপরাজিত ৯১ রান করেন। ১৯৮৭ সালের ক্রিকেট বিশ্বকাপে স্মরণীয় অবদান রাখেন। ওয়েস্ট ইন্ডিজের বিপক্ষে নিশ্চিত পরাজয়ের দ্বারপ্রান্তে অবস্থানকারী পাকিস্তান দলকে জয় এনে দেন তিনি।

১৯৯০ সালে প্রথম উইকেট-রক্ষক হিসেবে সেলিম ইউসুফ একদিনের আন্তর্জাতিকে রেকর্ডসংখ্যক ৩টি স্ট্যাম্পিং করেছিলেন। অদ্যাবধি তার এ রেকর্ডটি যৌথভাবে টিকে রয়েছে।

খেলার ধরন
---------

ওয়াসিম বারি’র যোগ্য উত্তরসূরী হিসেব সেলিম ইউসুফের পাকিস্তান দলে আগমন ঘটে। শুধুমাত্র উইকেট-রক্ষণেই দৃঢ়তা দেখিয়েছিলেন না তিনি। বরঞ্চ পাকিস্তান দলের নিচেরসারিকে শক্তিশালী স্ট্রোক প্লের প্রদর্শন ঘটিয়ে মজবুত করেছেন। দূর্দান্তভাবে লাফিয়ে বেশ কয়েকবার ক্যাচ নেয়াসহ দ্রুততার সাথে স্ট্যাম্পিং করেছেন। টেস্ট ও ওডিআইয়ে কার্যকরী ব্যাটিং করে জয়ের সন্ধান দিয়েছেন পাকিস্তান দলকে।

অবসর
----

ক্রিকেট খেলা থেকে অবসর গ্রহণের পর পাকিস্তান ক্রিকেট বোর্ডের (পিসিবি) দল নির্বাচকমণ্ডলীর সদস্যরূপে কাজ করেছেন। বর্তমানে তিনি পাকিস্তান কাস্টমস সার্ভিসের প্রিন্সিপাল অ্যাপ্রেইজার হিসেবে দায়িত্বে রয়েছেন। এছাড়াও, বর্তমানে তিনি পিএসএলের বিশেষ প্রাধিকারপ্রাপ্ত দল করাচি কিংসের উপদেষ্টা পরিষদের দায়িত্ব পালন করছেন।

তথ্যসূত্র
---------

1. ↑  "Records | One-Day Internationals | Wicketkeeping records | Most stumpings in an innings | ESPN Cricinfo"। *Cricinfo*। সংগ্রহের তারিখ ২০১৭-০২-১৭।
2. ↑  *Daily Times*, 2016-10-07. Retrieved 2016-10-13.

আরও দেখুন
---------

* সেলিম মালিক
* মুশতাক মোহাম্মদ
* ১৯৮৭ ক্রিকেট বিশ্বকাপ
* পাকিস্তানি টেস্ট ক্রিকেটারদের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে সেলিম ইউসুফ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সেলিম ইউসুফ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
পাকিস্তান দল – ১৯৮৭ ক্রিকেট বিশ্বকাপ সেমি-ফাইনালিস্ট |
| --- |
| 
* ১ ইমরান খান (অঃ)
* ২ আবদুল কাদির
* ৩ ইজাজ আহমেদ
* ৪ জাভেদ মিয়াঁদাদ
* ৫ মনসুর আখতার
* ৬ মনজুর এলাহী
* ৭ মুদাসসর নজর
* ৮ রমিজ রাজা
* ৯ সেলিম জাফর
* ১০ সেলিম মালিক
* ১১ সেলিম ইউসুফ (উইঃ)
* ১২ শোয়েব মোহাম্মদ
* ১৩ তৌসিফ আহমেদ
* ১৪ ওয়াসিম আকরাম

 | পাকিস্তান |
**সেলিন মারি ক্লদেত দিয়ঁ**, সিসি OQ লেদ (ফরাসি : [selin djɔ̃]; ৩০ মার্চ ১৯৬৮) হলেন একজন কানাডীয় গায়িকা। কেবেকের শার্লেমাইনে জন্মগ্রহণকারী দিয়ঁ ১৯৮০-এর দশকে কয়েকটি ফরাসি ভাষার অ্যালবাম করে সঙ্গীত ভূবনে আত্মপ্রকাশ করেন। তিনি আন্তর্জাতিক অঙ্গনে প্রথম খ্যাতি অর্জন করেন ১৯৮২ সালে ইয়ামাহা ওয়ার্ল্ড পপুলার সং ফেস্টিভ্যাল ও ১৯৮৮ সালে ইউরোভিশন সং কনটেস্টে জয় লাভের মধ্য দিয়ে। ইংরেজি ভাষা শিখার পর তিনি মার্কিন যুক্তরাষ্ট্রের এপিক রেকর্ডসের সাথে চুক্তিবদ্ধ হন। ১৯৯০ সালে দিয়োঁ তার প্রথম ইংরেজি ভাষার অ্যালবাম, *ইউনিসন*, মুক্তি দেন, যা তাকে উত্তর আমেরিকা ও অন্যান্য ইংরেজিভাষী দেশের মধ্যে পপ শিল্পী হিসেবে প্রতিষ্ঠা অর্জন করতে সাহায্য করে।

১৯৯০-এর দশকে তিনি কয়েকটি সর্বাধিক বিক্রীত ইংরেজি অ্যালবাম প্রকাশ করে বিশ্বব্যাপী খ্যাতি অর্জন করেন, তন্মধ্যে রয়েছে *ফলিং ইনটু ইউ* (১৯৯৬), এবং *লেট্‌স টক অ্যাবাউট লাভ* (১৯৯৭) অ্যালবাম দুটি মার্কিন যুক্তরাষ্ট্রে ডায়মন্ড সনদ পায়। তিনি কয়েকটি আন্তর্জাতিক অঙ্গনে শীর্ষ হিট গানে কণ্ঠ দেন, সেগুলো হল "দ্য পাওয়ার অব লাভ", "থিংক টোয়াইস", "বিকজ ইউ লাভড মি", "ইট্‌স অল কামিং ব্যাক টু মি নাউ", "মাই হার্ট উইল গো অন", এবং "আই অ্যাম ইওর অ্যাঞ্জেল"। ইংরেজি অ্যালবামের পাশাপাশি দিয়ঁ ফরাসি অ্যালবামও রেকর্ড করতে থাকেন, তন্মধ্যে *দোয়া" (১৯৯৫) সর্বকালের সর্বাধিক বিক্রীত অ্যালবাম হয়ে ওঠে, এছাড়া* সিল সুফিসাই দাইমে *(১৯৯৮),* সাঁ আতেন্দ্রে *(২০১২), ও* অঁকোর উঁ সোয়া *(২০১৬) ফ্রান্সে ডায়মন্ড সনদ পায়। ২০০০-এর দশকে সরাসরি পরিবেশনা দিয়ে তিনি সুনাম অর্জন করেন, তার* আ নিউ ডে... ইন লাস ভেগাস স্ট্রিপ *(২০০৩-০৭) সর্বকালের সর্বাধিক আয়কারী কনসার্ট রেসিডেন্সি এবং* টেকিং চান্সেস ওয়ার্ল্ড টুর *(২০০৮-০৯) সর্বকালের সর্বাধিক আয়কারী কনসার্ট টুর।*

টীকা
----

1. ↑  এই ব্যক্তি নামটির ক্ষেত্রে বাংলা ভাষায় ফরাসি শব্দের প্রতিবর্ণীকরণ-এ উল্লেখিত নির্দেশনা অনুসরণ করা হয়েছে। নামটির বিকল্প ইংরেজি উচ্চারণ ভিত্তিক বানান হল 'ডিয়ন' (/ˈdiːɒn/)।

তথ্যসূত্র
---------

1. ↑  "Definition of 'Dion'"। *কলিন্স ইংরেজি অভিধান*। সংগ্রহের তারিখ ৩০ মার্চ ২০১৯।
2. ↑  "Celine Dion"। *বায়োগ্রাফি* (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ৩০ মার্চ ২০১৯।

বহিঃসংযোগ
---------

উইকিপিডিয়ার সহপ্রকল্পে**সেলিন দিয়ঁ*** কমন্স হতে মিডিয়া
* উইকিউক্তি হতে উক্তিসমূহ

* প্রাতিষ্ঠানিক ওয়েবসাইট
* অলমিউজিকে সেলিন দিয়ঁ উইকিউপাত্তে এটি সম্পাদনা করুন
* ইন্টারনেট মুভি ডেটাবেজে সেলিন দিয়ঁ উইকিউপাত্তে এটি সম্পাদনা করুন (ইংরেজি)

| পুরস্কার ও স্বীকৃতি |
| --- |
| পূর্বসূরীপ্রজাতন্ত্রী আয়ারল্যান্ড জনি লোগানের সাথে"হোল্ড মি নাউ" | **ইউরোভিশন গানের প্রতিযোগিতা বিজয়ী**১৯৮৮ | উত্তরসূরীযুগোস্লাভিয়া সমাজতান্ত্রিক যুক্তরাষ্ট্রীয় প্রজাতন্ত্র রিভা'র সাথে"রক মি" |
|
|
| পূর্বসূরীক্যারল রিচ | **ইউরোভিশন গানের প্রতিযোগিতা, সুইজারল্যান্ড**১৯৮৮ | উত্তরসূরীফুরবাজ |
|

টেমপ্লেট:সেলিন দিয়োঁ

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
	+ 2
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* অস্ট্রেলিয়া
* কোরিয়া
* ক্রোয়েশিয়া
* নেদারল্যান্ডস
* পোল্যান্ড

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
**বাংলাদেশ ভূতাত্ত্বিক সমিতি** বাংলাদেশের ভূবিজ্ঞানীদের একটি বেসরকারি ও অরাজনৈতিক জাতীয় সংগঠন এবং এটি বাংলাদেশের ঢাকায় অবস্থিত। বাংলাদেশের ভূবিজ্ঞানী ও সংশ্লিষ্ট পেশাজীবীদের কল্যাণার্থে এবং দেশে ভূতাত্ত্বিক শিক্ষা ও গবেষণা, শিল্প ও প্রযুক্তিগত উৎপাদনের মান উন্নয়নের লক্ষ্যে এই সমিতি গঠিত হয়।

ইতিহাস
------

একাত্তরে বাংলাদেশের স্বাধীনতার পর পরই ১৯৭২ সালের মার্চ মাসে বাংলাদেশ ভূতাত্ত্বিক সমিতি প্রতিষ্ঠিত হয়। সমিতি বছরে দুবার বাংলাদেশ ভূতাত্ত্বিক জার্নাল (Bangladesh Journal of Geology) নামে সাময়িকী প্রকাশ করে থাকে।

লক্ষ্য ও উদ্দেশ্য
-----------------

বাংলাদেশে ভূতাত্ত্বিক বিজ্ঞান ক্ষেত্রে শিক্ষার মান ও গবেষণা বৃদ্ধি, সম্প্রসারণ ও উন্নতি সাধন করা এই সমিতির মূল লক্ষ্য। এ লক্ষ্যে সমিতি নিবন্ধ, প্রতিবেদন, সাময়িকী ও জার্নাল প্রকাশনার মাধ্যমে ভূতত্ত্বের জ্ঞান ও প্রয়োগ সম্প্রসারণ করে থাকে। সমিতি ষাম্মাসিক ভিত্তিতে বাংলাদেশ ভূতাত্ত্বিক জার্নাল নামে সাময়িকী প্রকাশ করে থাকে। বিভিন্ন সময়ে সম্মেলন, সেমিনার, আলোচনাচক্র, বক্তৃতামালা ও কর্মশালার আয়োজন করে থাকে। ১৯৭২ সাল থেকে সমিতি জাতীয় ও আন্তর্জাতিক গুরুত্ববহ বিষয়াবলীর ওপর বেশ কিছু বক্তৃতামালা, আলোচনাসভা ও সিম্পোজিয়ামের আয়োজন করেছে।

সাংগঠনিক কাঠামো
---------------

সমিতিতে চার ধরনের সদস্যপদ চালু রয়েছে, যথা- সাধারণ সদস্য, আজীবন সদস্য, সম্মানিক সদস্য ও সহযোগী সদস্য। একজন সভাপতি, তিনজন সহসভাপতি, একজন সাধারণ সম্পাদক, একজন যুগ্ম সম্পাদক, একজন কোষাধ্যক্ষ, একজন সাংস্কৃতিক সম্পাদক, একজন আন্তর্জাতিক সচিব, একজন দপ্তর সম্পাদক এবং ১১ জন নির্বাহী সদস্য নিয়ে সমিতির পরিষদ গঠিত।

ফায়াজ হুসেন খান ১৯৭৬ থেকে ১৯৭৭ সাল পর্যন্ত সমিতির সভাপতি ছিলেন।

তথ্যসূত্র
---------

1. ↑  "Jahangirnagar University"। *juniv.edu* (ইংরেজি ভাষায়)। সংগ্রহের তারিখ ২ জানুয়ারি ২০১৮।
2. 1 2 3  সিফাতুল কাদের চৌধুরী (২০১২)। "বাংলাদেশ ভূতাত্ত্বিক সমিতি"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  Bangladesh, Asiatic Society of (২০০২)। *Journal of the Asiatic Society of Bangladesh* (ইংরেজি ভাষায়)। Asiatic Society of Bangladesh.। পৃষ্ঠা 59।
4. ↑  Khan, F. H. (১৯৯১)। *Geology of Bangladesh* (ইংরেজি ভাষায়)। Wiley Eastern। আইএসবিএন 9788122402766।
5. ↑  মোঃ মাহবুব মোর্শেদ (২০১২)। "খান, এফ.এইচ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**দি ইবনে সিনা ফার্মাসিউটিক্যাল ইন্ডাস্ট্রি পিএলসি** (সংক্ষেপে **আইপিআই**) হল বাংলাদেশের একটি ঔষুধ উৎপাদনকারী শিল্প প্রতিষ্ঠান। এটি ১৯৮৩ সালে ইবনে সিনা ট্রাস্ট কর্তৃক প্রতিষ্ঠিত হয়। দি ইবনে সিনা ফার্মাসিউটিক্যািল ইন্ডাস্ট্রি পিএলসি এর প্রধান কার্যালয় ঢাকার আসাদগেট এ অবস্থিত। কোম্পানির বর্তমান চেয়ারম্যান হলেন কাজী হারুন অর রশিদ এবং ব্যবস্থাপনা পরিচালক প্রফেসর ড. এ কে এম সদরুল ইসলাম। এটি ঢাকা স্টক এক্সচেঞ্জ তালিকাভূক্ত একটি কোম্পানি।

ইতিহাস
------

বাংলাদেশে উন্নত স্বাস্থ্য সেবার প্রদানের উদ্দেশ্যে ৩০ জুন ১৯৮০ তৎকালীন বাংলাদেশে নিযুক্ত সৌদি রাষ্ট্রদূত ফুয়াদ আব্দুল হামিদ আল খতিবের অর্থায়নে ইবনেসিনা ট্রাস্ট গঠিত হয়। এই ট্রাস্টের অংশ হিসাবে উন্নতমানের ঔষুধ উৎপাদনের লক্ষ্যে ১৯৮৩ সালে দি ইবনে সিনা ফার্মাসিউটিক্যাল ইন্ডাস্ট্রি পিএলসি প্রতিষ্ঠিত হয়। দি ইবনে সিনা ফার্মাসিউটিক্যাল ইন্ডাস্ট্রি পিএলসি ২০১৫ সালে আইসিএসবি পুরস্কার পায়। বর্তমানে এ কোম্পানি ৮টি দেশে (মায়ানমার, শ্রীলঙ্কা, কম্বোডিয়া, ভিয়েতনাম, কেনিয়া, সোমালিয়া ও আফগানিস্তান) ঔষুধ রপ্তানি করে এবং আরও ১০টি রপ্তানি প্রক্রিয়া চলছে।

তথ্যসূত্র
---------

1. ↑  "Company Overview"।
2. ↑  "Board Of Directors"।
3. ↑  "দি ইবনে সিনা ফার্মাসিউটিক্যাল ইন্ড্রাস্টি লিঃ"। *bangla.dsebd.org*। ঢাকা স্টক এক্সচেঞ্জ। সংগ্রহের তারিখ ৩ এপ্রিল ২০১৭।
4. ↑  "আইসিএসবি পুরস্কার পেল ২৫ প্রতিষ্ঠান"।
5. ↑  "Exporting Countries"।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
**বাংলাদেশ ভবন** ভারতের পশ্চিমবঙ্গের বিশ্বভারতী বিশ্ববিদ্যালয়ের ক্যাম্পাসে অবস্থিত। বাংলাদেশ ও ভারত—দুই দেশের শিল্পকলা, ভাষা, সংস্কৃতি, ইতিহাসের মেলবন্ধন অটুট রাখা এবং শিক্ষা বিষয়ক অধ্যয়ন ও গবেষণা করার লক্ষ্যে বাংলাদেশ সরকারের উদ্যোগে ও অর্থায়নে এই ভবনটি প্রতিষ্ঠা করা হয়।

উদ্বোধন
-------

২৫ মে ২০১৮ ভারতীয় সময় দুপুর সাড়ে ১২টায় বাংলাদেশের প্রধানমন্ত্রী শেখ হাসিনা, ভারতের প্রধানমন্ত্রী নরেন্দ্র মোদী এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের উপস্থিতিতে বাংলাদেশ ভবন উদ্বোধন করা হয়।

বাংলাদেশ ভবনের বর্ণনা
---------------------

বাংলাদেশের অর্থায়নে নির্মিত ৪১০০ বর্গ মিটারের বাংলাদেশ ভবনে রয়েছে দুটি সেমিনার হল, একটি গ্রন্থাগার, একটি জাদুঘর, একটি শিক্ষা কেন্দ্র, একটি ক্যাফেটারিয়া এবং ৪৫৩ আসন বিশিষ্ট একটি অত্যাধুনিক মিলনায়তন।

লাইব্রেরিতে থাকছে সাহিত্য, সংস্কৃতি, ইতিহাস, বাংলাদেশের মুক্তিযুদ্ধ ও ভারতের স্বাধীনতার ইতিহাস এবং বাংলাদেশ ও ভারতের মধ্যকার সম্পর্ক সম্পর্কিত গ্রন্থ।

জাদুঘরটি ৪টি জোনে বিভক্ত। শুরু হয়েছে উয়ারি বটেশ্বরে প্রাপ্ত ২৫০০ হাজার বছর পুরনো সভ্যতার নিদর্শন দিয়ে। শেষে রয়েছে ৭১-এর মুক্তিযুদ্ধ।
মাঝের অনেকটা সময় জুড়ে রবীন্দ্রনাথ প্রসঙ্গ। প্রত্নতাত্ত্বিক নিদর্শন যেমন রয়েছে, তেমনই আছে অতি দুর্লভ কিছু ছবি, বাংলাদেশ জাতীয় জাদুঘরে সংরক্ষিত নানা প্রত্ন নিদর্শনের অনুকৃতি। প্রত্নতাত্ত্বিক নিদর্শনগুলির মধ্যে উয়ারি বটেশ্বরে প্রাপ্ত প্রত্ন নিদর্শন যেমন আছে, তেমনই আছে ৬ষ্ঠ-৭ম শতকের পোড়ামাটির কাজ, ১৬শ শতকের নক্সাখচিত ইট প্রভৃতি। রয়েছে পাহাড়পুর, মহাস্থানগড়ের নানা নিদর্শন, দেবদেবীদের মূর্তি। কোনটা পোড়ামাটির, কোনটি ধাতব। মাঝখানে সুলতানি এবং ব্রিটিশ শাসনামলও এসেছে জাদুঘরটিতে রাখা নানা প্যানেলে। ঢাকার জাতীয় জাদুঘর থেকে আনা বেশ কিছু মুদ্রাও রয়েছে।

১৮.০৯.১৮ তারিখে বাংলাদেশ ভবন সর্বসাধারণের জন্য খুলে দেয়া হয়।

তথ্যসূত্র
---------

1. 1 2  "বিশ্বভারতীতে 'বাংলাদেশ ভবন' উদ্বোধন"। *দ্য ডেইলি স্টার*। ২৫ মে ২০১৮। সংগ্রহের তারিখ ১৩ জুলাই ২০১৮।
2. ↑  "শান্তিনিকেতনে বাংলাদেশ ভবন উদ্বোধন"। *প্রথম আলো*। ২৫ মে ২০১৮। ১১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৮।
3. ↑  "শান্তিনিকেতনে বাংলাদেশ ভবন: উয়ারি বটেশ্বর থেকে মুক্তিযুদ্ধ"। *বিবিসি বাংলা*। ২৫ মে ২০১৮।
4. ↑  "শান্তিনিকেতনে বাংলাদেশ ভবনের দ্বার খুলল"।
**মণিমালা চিত্রকর** পশ্চিমবঙ্গের একজন পটুয়া শিল্পী।

জীবনী
-----

মণিমালা পশ্চিমবঙ্গের চিত্রকরদের (ভ্রমণকারী স্ক্রোল চিত্রশিল্পী) একটি ঐতিহ্যবাহী সম্প্রদায়ের অন্তর্গত। তাঁর জন্ম হয়েছিল নয়া গ্রামে, স্বনামধন্য পটুয়া শিল্পী দুখুশ্যাম চিত্রকরের পরিবারে। শৈশবকালে তাঁর দাদু যখন গ্রামে পটচিত্রের জন্য পৃষ্ঠপোষক এবং খরিদ্দারদের সন্ধান করতে যেতেন, তখন তিনিও দাদুর সঙ্গে যেতেন। তাই খুব অল্প বয়স থেকেই শিল্পকলার সাথে তাঁর পরিচয় হয়েছিল।

২০০৫ সালের একটি সাক্ষাৎকারে, কিভাবে শিল্পের রূপটি তাঁর জীবনকে উল্লেখযোগ্যভাবে প্রভাবিত করেছে তা বিস্তারিতভাবে তিনি বর্ণনা করেছেন:

> "আমি যদি এই নৈপুণ্য না শিখতাম তবে আমি মার্কিন যুক্তরাষ্ট্রে যেতে পারতাম না। আমি নয়া গ্রামের সকল তরুণ-তরুণীদের বলছি তাঁরা যদি ভ্রমণ করে জীবিকা নির্বাহ করতে চান তাহলে এই দক্ষতা শিখুন। আমার ক্ষমতা আমাকে বিশ্বের একটি বিস্তৃত বোধ বিকাশের অনুমতি দিয়েছে - আমার জীবন নয়ার সীমাবদ্ধতায় সীমাবদ্ধ থাকেনি।"
> 
> 

তিনি ছয় সন্তানের জননী এবং তাঁর পৈতৃক গ্রামেই বসবাস করছেন।

শৈলী
----

মণিমালার আগের কাজগুলি প্রাথমিকভাবে পৌরাণিক বিষয়বস্তু নিয়ে কাজ করে, তবে বিষয়গুলি পরিচালনার ক্ষেত্রে একটি অন্তর্নিহিত অপক্বতা রয়েছে। অবৈধ যৌন মিলনের বিরুদ্ধে দেবতাদের ক্রোধ, নরকের দৈনন্দিন অত্যাচারের শিকার হয়ে নগ্নতার বিভিন্ন পর্যায়ে নর-নারী, ভয়ঙ্কর দানব এবং বৃহৎ ঘষটে চলা সাপ তাঁর ক্যানভাসে ভিড় করে।

সময়ের সাথে সাথে, তাঁর শৈল্পিক রচনা আরও রঙ, ঐতিহ্যগত বা প্রচলিত বৈচিত্র্যময় ছবি এবং বিষয়বস্তু অন্তর্ভুক্ত করার জন্য প্রসারিত হয়েছে। বিশ্বব্যাপী সামাজিক সমস্যাগুলিকে চাপ দেওয়া থেকে শুরু করে বিশ্বাস ব্যবস্থা, যা তাঁর সামাজিক বুননকে একত্রে ধরে রাখে - তিনি এক দশকেরও বেশি সময়ব্যাপী কর্মজীবনে বিভিন্ন ধরণের বিষয়বস্তু অন্বেষণ করেছেন।

প্রদর্শনী এবং সংগ্রহ
--------------------

* ভার্নাকুলার ইন দ্য কনটেম্পরারি পার্ট I, দেবী আর্ট ফাউন্ডেশন, গুরগাঁও, ২০১১।
* লক্ষ্মীপত সিংঘানিয়া একাডেমি, আর্ট মেলা, ২০১৬
* সমসাময়িক শিল্পের ৮ম এশিয়া-প্যাসিফিক ত্রিবার্ষিক, ২০১৬
* কুইন্সল্যান্ড আর্টস গ্যালারি এবং গ্যালারি অফ মডার্ন আর্ট, ব্রিসবেন, অস্ট্রেলিয়া

তথ্যসূত্র
---------

1. 1 2  Datta, Dibyendu Bikash; Palit, Sreenanda (২০১৬-০২-০৫)। "Transformation from Performative Art to Demonstrative Art: A Survival strategy for Patachitra" (ইংরেজি ভাষায়)। আইএসএসএন 2321-8819।
2. ↑  Datta, Dibyendu Bikash; Palit, Sreenanda (2016-02-05). "Transformation from Performative Art to Demonstrative Art: A Survival strategy for Patachitra". *Asian Journal of Multidisciplinary Studies*. **4** (2). ISSN 2321-8819.
3. ↑  Nair, Sunita (২০১৮)। *Indigenius Artists India*। Sunita Nair। আইএসবিএন 978-93-5311-387-2।
4. ↑  "Tagore on a scroll"। *Hindustan Times* (ইংরেজি ভাষায়)। ২০১১-০৩-৩১। সংগ্রহের তারিখ ২০১৯-০৩-২০।
5. ↑  "Virus - Monimala Chitrakar"। *Google Arts & Culture* (ইংরেজি ভাষায়)। সংগ্রহের তারিখ ২০১৯-০৩-১৮।
**বাংলাদেশ ব্লেড ফ্যাক্টরী লিমিটেড** হল বাংলাদেশ ইস্পাত ও প্রকৌশল করপোরেশনের অধীনস্থ বাংলাদেশ সরকারের মালিকানাধীন একটি সংস্থা। এটি রেজার ব্লেড উৎপাদন করে। "কোম্পানি আইন ১৯১৩" অনুযায়ী প্রতিষ্ঠানটি ১৯৮৬ সালে পাবলিক লিমিটেড কোম্পানি হিসেবে নিবন্ধিত হয়। সাইদুর রহমান বাংলাদেশ ব্লেড ফ্যাক্টরী লিমিটেডের বর্তমান ব্যবস্থাপনা পরিচালক।

ইতিহাস
------

১৯৭৬ সালে, বাংলাদেশ সরকার বাংলাদেশে একটি ব্লেড উৎপাদন কারখানা স্থাপনের জন্য যুক্তরাজ্য ভিত্তিক উইলকিনসন সোর্ড কোম্পানির সাথে একটি চুক্তির প্রস্তাব করে। প্রস্তাব পর্যালোচনা শেষে ২৭ এপ্রিল ১৯৭৯ সালে উইলকিনসন সোর্ডের সাথে বাংলাদেশ ইস্পাত ও প্রকৌশল কর্পোরেশন একটি চুক্তি স্বাক্ষর করে। চুক্তি মোতাবেক বাংলাদেশ ইস্পাত ও প্রকৌশল কর্পোরেশন ১৯৭৯ সালে একটি প্রকল্প প্রস্তাব শিল্প মন্ত্রণালয়ে প্রেরণ করে। পরে পরিকল্পনা কমিশনের অনুমোদন নিয়ে শিল্প মন্ত্রণালয় একটি ব্লেড ফ্যাক্টরী স্থাপনের জন্য ১৯৮০ সালে প্রকল্পটি অনুমোদন করে। ১৯৮০ সালে কারখানার নির্মাণ কাজ শুরু হয়। ১৯৮৫ সালে কারখানাটি বাণিজ্যিক উৎপাদন শুরু করে।

১৯৮০-এর দশকে বাংলাদেশের ডাবল এজড সেফটি ব্লেডের মার্কেটে কোম্পানিটির সবচেয়ে বেশি শেয়ার ছিল। বেসরকারি কোম্পানিগুলি বাজারে প্রবেশ করলে, ২০০০ সালের পর থেকে এর মার্কেট শেয়ারে পতন ঘটে। তারপর থেকে কোম্পানিটির উৎপাদন এবং রাজস্ব কমে গেছে। ২০১৩-১৪ আর্থিক বছরে এটি ৭.৬ কোটি ব্লেড উৎপাদন করে, ২০১৯-এ যা কমে ৪.৭ কোটিতে দাঁড়ায়। বিপুল সংখ্যক বেসরকারি কোম্পানি থাকায়, সেন্টার ফর পলিসি ডায়ালগ সরকারি এই কারখানাটি বন্ধ করে দিতে সুপারিশ করেছে। তারা এছাড়াও কারখানাটিকে একটি শিল্প পার্কে পরিণত করার সুপারিশ করে।

২০১০ সালে বাংলাদেশ সরকার ঢাকা স্টক এক্সচেঞ্জে কোম্পানিটির লোড শেয়ার বন্ধ করার পরিকল্পনা ঘোষণা করেছিল। ২০১৮ সালের ডিসেম্বরে বাংলাদেশ সরকার কোম্পানিটির আধুনিকীকরণের পরিকল্পনা ঘোষণা করে।

তথ্যসূত্র
---------

1. ↑  *Bangladesh: Poverty Reduction Strategy Paper* (ইংরেজি ভাষায়)। আন্তর্জাতিক মুদ্রা তহবিল। ২০১৩। পৃষ্ঠা ১০৩। আইএসবিএন 978-1-4755-4352-0।
2. ↑  "বাংলাদেশ ব্লেড ফ্যাক্টরী লিঃ"। *bbfl.gov.bd*। সংগ্রহের তারিখ ২২ জুন ২০২০।
3. ↑  "বাংলাদেশ ব্লেড ফ্যাক্টরী লিঃ"। *bbfl.gov.bd*। সংগ্রহের তারিখ ২২ জুন ২০২০।
4. ↑  "Blade factory output drops, loss soars"। *দ্য ফিনান্সিয়াল এক্সপ্রেস* (ইংরেজি ভাষায়)। সংগ্রহের তারিখ ৮ ফেব্রুয়ারি ২০২১।
5. ↑  "ব্লেডের চাহিদা ১৬০ কোটি, কমানো হবে আমদানিনির্ভরতা"। *banglanews24.com*। ৩ জুলাই ২০১৯। সংগ্রহের তারিখ ৮ ফেব্রুয়ারি ২০২১।
**সুম-পা-য়ে-শেস-ব্লো-গ্রোস** (ওয়াইলি: *sum pa ye shes blo gros*) দশম শতাব্দীর একজন তিব্বতী বৌদ্ধ ভিক্ষু ছিলেন যিনি তিব্বতের বিভক্তির যুগে বৌদ্ধধর্মের সংকটময় পরিবেশে পুনরায় বৌদ্ধধর্মকে পুনরুজ্জীবিত করেন।

সংক্ষিপ্ত জীবনী
---------------

সুম-পা-য়ে-শেস-ব্লো-গ্রোস দশম শতাব্দীতে মধ্য তিব্বতের দ্বুস অঞ্চলে জন্মগ্রহণ করেন। তিব্বতের বিভক্তির যুগে বৌদ্ধধর্মের সংকটময় পরিস্থিতিতে শুধুমাত্র আমদো অঞ্চলে এই ধর্মের অস্তিত্ব বজায় ছিল। তিনি দ্বুস অঞ্চলের ক্লু-মেস-ত্শুল-খ্রিম্স-শেস-রাব (ওয়াইলি: *klu mes tshul khrims shes rab*), 'ব্রিং-য়ে-শেস-য়োন-তান (ওয়াইলি: *'bring ye shes yon tan*), রাগ-শি-ত্শুল-খ্রিম্স-'ব্যুং-গ্নাস (ওয়াইলি: *rag shi tshul khrims 'byung gnas*) ও র্বা-ত্শুল-খ্রিম্স-ব্লো-গ্রোস (ওয়াইলি: *rba tshul khrims blo gros*), গ্ত্সাং অঞ্চলের লো-স্তোন-র্দো-র্জে-দ্বাং-ফ্যুগ (ওয়াইলি: *lo ston rdo rje dbang phyug*), ত্শোং-ব্ত্সুন-শেস-রাব-সেং-গে (ওয়াইলি: *tshong btsun shes rab seng ge*) ও বোং-দোং-পা-আউ-পা-দে-কার (ওয়াইলি: *bong dong pa au pa de kar*) এবং ম্ঙ্গা'-রিস অঞ্চলের দুই ভাইয়ের সঙ্গে আমদো অঞ্চলে যাত্রা করে দান-তিগ বৌদ্ধবিহারে ব্লা-ছেন-দ্গোংস-পা-রাব-গ্সালের নিকট দীক্ষালাভ করেন। এই দশ জন দ্বুস-গ্ত্সাং-গি-ম্খাস-পা-মি-ব্চু (ওয়াইলি: *dbus gtsang gi mkhas pa mi bcu*) বা মধ্য তিব্বতের দশ জ্ঞানী ব্যক্তি নামে পরিচিত হন। এরপর তারা মধ্য তিব্বত ফিরে আসেন। সুম-পা-য়ে-শেস-ব্লো-গ্রোস সম-য়ে বৌদ্ধবিহার সহ বেশ কিছু বৌদ্ধবিহার সংস্কার শুরু করেন। তিনি 'ব্রো-সা-থাং নামক স্থানে দ্মে-রু বৌদ্ধবিহার প্রতিষ্ঠার ব্যর্থ প্রয়াস করেন। তার উল্লেখযোগ্য শিষ্য ছিলেন গ্ন্যোস-ত্শুল-খ্রিম্স-র্গ্যাল-ম্ত্শান (ওয়াইলি: *gnyos tshul khrims rgyal mtshan*) এবং দ্গোন-পা-বা-দ্বাং-ফ্যুগ-র্গ্যাল-ম্ত্শান।

তথ্যসূত্র
---------

1. ↑  Chhosphel, Samten (নভেম্বর ২০১০)। "Sumpa Yeshe Lodro"। *The Treasury of Lives: Biographies of Himalayan Religious Masters*।

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 63 ff.
**লাইগার** পুরুষ সিংহ (লায়ন) এবং স্ত্রী বাঘের (টাইগার) সংকরায়নে উৎপন্ন প্রাণী। লাইগার দেখতে বিশাল আকৃতির সিংহের মতো, যার শরীরে বাঘের গায়ের ডোরাকাটা দাগগুলো হালকাভাবে ছড়িয়ে-ছিটিয়ে থাকে। লাইগার হচ্ছে সবচেয়ে বড় আকারের বিড়াল প্রজাতির প্রাণী। যদিও সাইবেরিয়ান বাঘকে বিশুদ্ধ প্রজাতি হিসেবে সবচেয়ে বড় প্রজাতির বাঘ ধরা হয়। সিংহ সাঁতার কাটতে না জানলেও লাইগার কিন্তু বাঘের মতো সাঁতার কাটতে পারে।

খাদ্য
-----

Bhagavan Antle
All 900 pounds of Hercules the Liger at Miami's Jungle Island.
Liger, child of lion father and tiger mother
Colour plate of the offspring of a lion and tiger, Étienne Geoffroy Saint-Hilaire
লাইগার বিশালদেহী প্রাণী। একদিনে ৩০ পাউন্ডের মত কাঁচা মাংস খেতে পারে। একটি বাঘ আর সিংহের ওজনের সমান একটি পূর্ণবয়স্ক লাইগারের ওজন।

আকার
----

বিড়াল প্রজাতির মধ্যে লাইগারের আকার সবচাইতে দীর্ঘ।পুরুষ লাইগার ৩ থেকে ৩.৬ মিটার পর্যন্ত লম্বা হয়।
পূর্ণবয়স্ক পুরুষ লাইগার এর ওজন ৩০০-৪৫০ কেজি পর্যন্তও হতে পারে। 
বিজ্ঞানীরা বলেছেন, পুরুষ সিংহের শরীরে এক বিশেষ গ্রোথ প্রোমোটিং জিন থাকে যা বাঘ দের থাকে না, ফলে লাইগার বাড়তেই থাকে।

স্বভাব
------

সাধারণ সিংহ বা সিংহীর চেয়ে লাইগার অনেক বেশি খেলাপ্রিয়। লাইগার সামাজিক প্রাণী। এই গুণটা তারা পুরুষ সিংহের কাছ থেকে পেয়েছে। মানুষের সান্নিধ্য পেতে এবং খেলতে পছন্দ করে।

সংকর প্রাণী
-----------

পৃথিবীতে এ মুহূর্তে তিরিশটিরও কম লাইগার আছে। জীববিদ ও অন্য বিজ্ঞানীরা লাইগারকে সংকর প্রজাতিতে আখ্যায়িত করেছেন।

প্রজনন
------

লাইগার হাইব্রিড প্রাণী বিধায় এরা ব্রিড করে না। তবে, পুরুষ লাইগার অনুর্বর হলেও স্ত্রী লাইগার কিন্তু পুরুষ বাঘ বা পুরুষ সিংহের সাথে ব্রিড করতে পারে। 

World's first tiliger at G.W. Zoo
বাঘের সাথে ব্রিডে টিলিগার আর সিংহের সাথে ব্রিডে লিলিগার উৎপন্ন হয়।

তথ্যসূত্র
---------

1. ↑  *লাইগারের কথা[*স্থায়ীভাবে অকার্যকর সংযোগ*]*, দৈনিক নয়া দিগন্ত। ঢাকা থেকে প্রকাশের তারিখ: ২৫ নভেম্বর, ২০১২ খ্রিস্টাব্দ।
2. ↑  *বিচিত্র সব সংকরায়ন  ওয়েব্যাক মেশিনে আর্কাইভকৃত ৫ মার্চ ২০১৬ তারিখে*,ফারজানা ঊর্মি, দৈনিক সমকাল। ঢাকা থেকে প্রকাশের তারিখ: ১৭ মার্চ ২০১২ খ্রিস্টাব্দ।
3. 1 2  *তারা হাঁসজারুর জ্ঞাতি ভাই[*স্থায়ীভাবে অকার্যকর সংযোগ*]*, দৈনিক প্রথম আলো। ঢাকা থেকে প্রকাশের তারিখ: ০১-০২-২০১৩ খ্রিস্টাব্দ।
4. ↑  *৯০০ পাউন্ড ওজনের লাইগার![*স্থায়ীভাবে অকার্যকর সংযোগ*]*, দৈনিক প্রথম আলো। ঢাকা থেকে প্রকাশের তারিখ: ০৮-১১-২০১০ খ্রিস্টাব্দ।

* *This article incorporates text from messybeast.com, which is released under the GFDL.*

আরও পড়ুন
---------

* Peters, G. "Comparative Investigation of Vocalisation in Several Felids" published in German in Spixiana-Supplement, 1978; (1): 1–206.
* Courtney, N. *The Tiger, Symbol of Freedom*. Quartet Books, London, 1980.
মালয় উপদ্বীপের ছবিটি আন্তর্জাতিক মহাকাশ স্টেশনে অভিযান ২৮ এর ক্রুদের দ্বারা তোলা।
মানচিত্রে মালয় উপদ্বীপের অবস্থান
**মালয় উপদ্বীপ** (মালয়: *Semenanjung Tanah Melayu*, থাই: คาบสมุทรมลายู) পশ্চিমে ভারত মহাসাগরের আন্দামান সাগর ও মালাক্কা প্রণালী এবং পূর্বে থাই উপসাগর ও দক্ষিণ চীন সাগরের মধ্যে অবস্থিত এশিয়া মহাদেশের সর্বদক্ষিণ প্রান্ত। এটি ১৩°৩০’ উত্তর অক্ষাংশ থেকে মোটামুটি দক্ষিণে ১°২২’ উত্তর অক্ষাংশ পর্যন্ত বিস্তৃত। এর দক্ষিণ প্রান্তে সিঙ্গাপুর প্রণালী অবস্থিত।

এর আয়তন আনুমানিক ৭০ হাজার বর্গমাইল। উত্তরে ক্রা স্থলযোজক থেকে দক্ষিণে সিঙ্গাপুর পর্যন্ত এর দৈর্ঘ্য প্রায় ১,২০০ কিলোমিটার। এর সর্বোচ্চ বিস্তার প্রায় ৩২০ কিলোমিটার; সংকীর্ণতম অংশ ক্রা স্থলযোজকের সর্বনিম্ন বিস্তার প্রায় ৬৪ কিলোমিটার। রাজনৈতিকভাবে মালয় উপদ্বীপের উত্তর ভাগ মিয়ানমার ও থাইল্যান্ডের অন্তর্ভুক্ত এবং দক্ষিণ ভাগ মালয়েশিয়ার অন্তর্গত। দক্ষিণতম প্রান্তটি সিঙ্গাপুরের অন্তর্গত।

উপদ্বীপের দৈর্ঘ্য বরাবর একটি বিচ্ছিন্ন পর্বতমালা বিস্তৃত। পর্বতমালাটির সর্বোচ্চ শৃঙ্গের নাম গুনোং তাহান, যার উচ্চতা ২,১৮৭ মিটার। উপদ্বীপটির প্রায় অর্ধেক জুড়ে রয়েছে ঘন, জীববৈচিত্র্যে পূর্ণ অতিবৃষ্টি অরণ্য, যদিও অরণ্যটি বর্তমানে কৃষি ও অন্যান্য বাণিজ্যিক কর্মকাণ্ডের কারণে হুমকির সম্মুখীন। এখানকার প্রাণীগুলি বোর্নিও ও সুমাত্রা দ্বীপের মত, তবে এখানে হাতি, গণ্ডার এবং বাঘেরও দেখা মেলে। উপদ্বীপটি খনিজ সম্পদে সমৃদ্ধ। এটি পৃথিবীর প্রধানতম টিন উৎপাদনকারী অঞ্চল। অন্যান্য খনিজের মধ্যে সোনা ও রূপা গুরুত্বপূর্ণ। এখানকার ৯০% লোক কৃষিজীবী। রবার ও চা প্রধান অর্থকরী কৃষিদ্রব্য। অন্যান্য কৃষিদ্রব্যের মধ্যে আছে নারকেলের শুকনো শাঁস, নারকেল তেল, পাম তেল, টাপিওকা, চীনাবাদাম, আনারস ও কলা। ধান এখানকার প্রধান খাদ্যশস্য। মালয় উপদ্বীপটি এশিয়ার মূল ভূখণ্ড এবং ইন্দোনেশিয়া দ্বীপপুঞ্জের মধ্যে প্রাকৃতিক ও সাংস্কৃতিক সেতুবন্ধন হিসেবে বিদ্যমান।

তথ্যসূত্র
---------
সুম-পা-লো-ত্সা-বা-দার-মা-য়োন-তান
**সুম-পা-লো-ত্সা-বা-দার-মা-য়োন-তান** (ওয়াইলি: *sum pa lo tsA ba dar ma yon tan*) দ্বাদশ শতাব্দীর একজন তিব্বতী অনুবাদক ছিলেন।

সংক্ষিপ্ত জীবনী
---------------

সুম-পা-লো-ত্সা-বা-দার-মা-য়োন-তান ইয়ার্লুং নদীত দক্ষিণ তীরে অবস্থিত রোং নামক স্থানে জন্মগ্রহণ করেন। তিনি নেপাল যাত্রা করে জয়সেন নামক এক পন্ডিতের সাথে ডাকার্ণব তন্ত্র সরহ পার টীকাভাষ্যগুলি অনুবাদ করেন। তিনি সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের শিক্ষক ছিলেন। র্গুদ-স্দে-কুন-ব্তুস (ওয়াইলি: *rgyud sde kun btus*) গ্রন্থানুসারে তিনি গ্রাগ্স-পা-র্গ্যাল-ম্ত্শানকে ডাকার্ণব তন্ত্র সম্বন্ধে শিক্ষাদান করেন।

আরো পড়ুন
---------

* Davidson, Ronald. 2005. Tibetan Renaissance. New York: Columbia University Press, p. 345.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 388–389.

তথ্যসূত্র
---------

1. ↑  Gardner, Alexander (2010-04)। "Sumpa Lotsāwa Darma Yonten"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-12।  এখানে তারিখের মান পরীক্ষা করুন: `|তারিখ=` (সাহায্য)
জীবনের তারকা চিহ্ন জরুরী চিকিৎসা সেবার প্রতিনিধিত্ব করে যেমন অ্যাম্বুলেন্স।
**জীবনের তারকা চিহ্ন** নীল রঙের ষড়ভূজের একটি তারকা, যার পটভূমি হল সাদা ও মাঝে অ্যাসক্লেপিয়াসের ছড়ি আঁকা থাকে। এই চিহ্নটি মূলত প্রথম ন্যাশনাল হাইওয়ে ট্রাফিক সেফটি অ্যাডমিনিস্ট্রেশন-এর আওতায় পরিকল্পিত ও পরিচালিত হত। ঐতিহ্যগতভাবে মার্কিন যুক্তরাষ্ট্রের অ্যাম্বুলেন্স, প্যারামেডিক্স বা অন্যন্য ইএমএস কর্মীদের জন্য একটি প্রমাণিকরণ কিমবা সার্টিফিকেশনের প্রতিক হিসেবে ব্যবহারিত হয়।

এটি দেখতে তারার মতো। ছয়টি ছড়ানো নীল তারকা ও মাঝে একটি লাঠির সাথে সাপ পেচাঁনো থাকে এবং চারপাশে নীল সীমানা থাকে। এর মাপ সাধারণত বর্গাকার থাকে।

ইতিহাস
------

এট লোগোটির নকশা করেছেন লিও আর। তিনি এ কাজ সম্পাদন করেছিলেন জাতীয় মানদন্ড প্রতিষ্ঠারও আগে। পূর্বে এই লোগোটি সাদা ব্যাকগ্রাউন্ডে কমলা ক্রস ব্যবহার করা হতো। ১৯৭৩ সালে রেড ক্রস অভিযোগ করে যে এই লোগোটি তাদের লোগোর সাথে ঘনিষ্ঠ সর্ম্পক বিদ্যমান। তাই ১৯৭৭ সালের ১ ফেব্রুয়ারি নতুন লোগো তৈরি করা ও ব্যবহার শুরু হয়।

প্রতীকের অর্থ
-------------

জীবনের তারকা চিহ্নের ছয়টি বিন্দু
লোগোটির ছয়টি ছড়ানো তারকাতে উদ্ধারকারীর ছয়টি প্রধান কর্মের নির্দেশনার ইঙ্গিত দেওয়া হয়েছে।

1. শনাক্তকরণ: উদ্ধারকারীরা, অপ্রত্যাশিত বেসামরিক নাগরিকরা অথবা ঘটনাক্রমে জড়িত ব্যক্তিরা, ঘটনাটি পর্যবেক্ষণ করে, সমস্যাটি বোঝে, নিজেদের এবং অন্যান্যদের বিপদগুলি শনাক্ত করে এবং তাদের নিরাপত্তা নিশ্চিত করার জন্য যথাযথ ব্যবস্থা গ্রহণ করে (পরিবেশগত, বিদ্যুত, রাসায়নিক, বিকিরণ, ইত্যাদি)।
2. সংবাদ জানানো: পেশাদারের কাছে সাহায্যের আহ্বান করা এবং সাহায্য কর্মী ও কর্মকর্তাকে সংবাদ জানিয়ে জরুরি চিকিৎসার ব্যবস্থা প্রদান করা।
3. প্রতিক্রিয়া: প্রথম উদ্ধারকারীরা প্রাথমিক চিকিৎসা এবং তাদের দক্ষতার পরিমাণে তাৎক্ষণিক যত্ন প্রদান করবে ও তাদের সুভিধা/অসুভিধা পর্যবেক্ষণ করবে ও যথাযথ ব্যবস্থা গ্রহণ করবে।
4. যত্নের উপর লক্ষ রাখা: বিপদগ্রস্থদের প্রয়োজন বুঝে বিশেষ যত্ন করাও কর্মীদের একটি মূল বিষয়।
5. পরিবহনে সেবা: কর্মীরা রোগীরকে বিশেষ যত্নের জন্য একটি অ্যাম্বুলেন্স বা হেলিকপ্টারের মাধ্যমে হাসপাতালে স্থানান্তর করতে এগিয়ে আসে। তারা পরিবহন সময়ও চিকিৎসা প্রদান করে থাকেন।
6. নিশ্চিত যত্ন মধ্যে স্থানান্তর: হাসপাতালের উপযুক্ত বিশেষ যত্ন প্রদান করা হবে।

আর সাপ দ্বারা উদ্ধার কর্মীকে বুঝায় তথা কর্মীদের ঔষধ এবং রোগ নিরাময় ও প্রাথমিক চিকিৎসা সম্পাদনার ক্ষমতাকে চিহ্নিত করে এবং লাঠি দ্বারা বিপদগ্রস্থকে বুঝানো হয়েছে।

তথ্যসূত্র
---------

1. ↑  "Star of Life"। সংগ্রহের তারিখ ২০০৭-০৬-২৯।
**মোহনলাল** ছিলেন বাংলার শেষ স্বাধীন নবাব সিরাজউদ্দৌলার অন্যতম প্রধান সেনাপতি। পলাশীর যুদ্ধে অংশগ্রহণ ও সিরাজের পক্ষে বিশ্বস্ততার সাথে লড়াইয়ের কারণে তিনি পরিচিত।

প্রথম জীবন
----------

মোহনলাল ছিলেন নবাব সিরাজদ্দৌলার একজন অন্যতম বিশ্বস্ত কর্মকর্তা। তিনি দেওয়ান মোহনলাল এবং মোহনলাল কাশ্মিরী নামে পরিচিত ছিলেন। ঐতিহাসিক নরোত্তম হালদারের মতে, মোহনলাল হিন্দু মাহিষ্য ছিলেন।  ঠাকুর অনুকুল চন্দ্রের মতে মোহনলাল জন্মগত ভাবে মাহিষ্য পরিবারের সন্তান। ১৭৫৬ সালের এপ্রিলে নবাবের আসনে বসেই সিরাজদ্দৌলা যে দুজন দক্ষ কর্মকর্তার ওপর আস্থা স্থাপন করেছিলেন তারা হলেন মীর মদন ও মোহনলাল। নবাবের দেওয়ানখানার পেশকার নিযুক্ত করে তাকে মহারাজা উপাধি ও মনসবদারী দান করা হয়। তাকে বিহারের পূর্ণিয়ার শাসনভারও অর্পণ করেন নবাব। নবাব দরবারে তার প্রতিপত্তিতে সিরাজের শত্রুরা আতঙ্কিত হয় এবং মোহনলালকে বিষ প্রয়োগে হত্যার চক্রান্তও হয়েছিল একথা নবাব দরবারে আগত ফরাসি দূত মঁসিয়ে ল' তার স্মৃতিকথায় লিখেছেন।

পলাশীর যুদ্ধ
------------

১৭৫৭ সালের ২৩ জুন পলাশীর যুদ্ধের সময় মোহনলাল সিরাজের প্রতি অবিচল বিশ্বস্ততায় যুদ্ধ করেছিলেন। গোলাম হোসেন রচিত 'সয়ার-উল-মুতাখেরিন' গ্রন্থ থেকে জানা যায়, মীর মদনের মৃত্যুর পরেও মোহনলালের একক চেষ্টায় যুদ্ধের গতি সিরাজের অনুকূলে ছিল। কিন্তু নিজ অদূরদর্শিতা ও মানসিক দুর্বলতাহেতু তরুণ নবাব সিরাজ মীর জাফর প্রমুখ বিশ্বাসঘাতকদের প্রভাবে যুদ্ধ বন্ধ রাখার আদেশ দেন। ফলত: নবাব বাহিনী ছত্রভঙ্গ হয়ে যায় ও শোচনীয় পরাজয় ঘটে। মোহনলালের যুদ্ধক্ষেত্রে মৃত্যু ঘটে এমনটা অনেকে মনে করেন। ঐতিহাসিক যদুনাথ সরকারের মতে মোহনলাল যুদ্ধে আহত হন। যুদ্ধ পরবর্তী পর্যায়ে তার বড় ছেলে (পূর্নিয়ার নায়েব নাজিম) শ্রীমন্ত লাল মিরনের হাতে মারা যান। ছোট ছেলে হুক্কা লাল পালিয়ে আত্মরক্ষা করেন।

নিখোঁজ জীবন ও বিতর্ক
--------------------

মোহনলালের পলাতক জীবন সম্পর্কে বিশেষ বিতর্ক আছে। ঐতিহাসিক নিখিলনাথ রায় ও সোনিয়া আমিন বলেন, মোহনলালের ভগ্নী ছিলেন সিরাজের প্রণয়িনী এবং তিনি তাদের শিশুপুত্রকে নিয়ে মুর্শিদাবাদ ত্যাগ করে ময়মনসিংহে আশ্রয় নেন। তারপর তার অজ্ঞাতবাস পর্বের নানা কিংবদন্তি ছড়িয়ে আছে বাংলায়। অনেক ঐতিহাসিক অনুমান করেন তার জন্মস্থান হুগলী জেলার গুপ্তিপাড়া, সেখানে বৃন্দাবনচন্দ্র মন্দিরে তিনি আত্মগোপন করে থাকেন যুদ্ধোত্তর পর্বে। নদীয়ার কালীগঞ্জের নিকটবর্তী জুড়ানপুর শাক্তপীঠেও তার অবস্থানের কাহিনী প্রচলিত আছে কিংবদন্তি মোতাবেক।

তথ্যসূত্র
---------

1. ↑  Haldar, Narotam (১৯৮৮)। *Gangaridi - Alochana O Parjalochana*।
2. ↑  পূর্ণেন্দু পত্রী, পুরোনো কলকাতার কথাচিত্র। *পলাশীর যুদ্ধ*। কলকাতা: দেজ পাবলিশিং।
3. ↑  প্রথম খন্ড, নারায়ন সান্যাল (১৯৯০)। *রূপমঞ্জরি*। কলকাতা: দেজ পাবলিশিং। পৃষ্ঠা ৪৮৫, ৪৮৯।
4. ↑  "নবাবি আমল ও বাংলার নবাব সিরাজদ্দৌলা"। দৈনিক সংগ্রাম। ৩১অক্টোবর, ২০১৫। ২৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ 09.12.16।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
5. 1 2  অমলেন্দু দে (২০১২)। *সিরাজের পুত্র ও বংশধরদের সন্ধানে*। কলকাতা: পারুল প্রকাশনী। পৃষ্ঠা ২৪। আইএসবিএন 978-93-82300-47-2।
6. ↑  "গুপ্তিপাড়া"। *বিকাশপিডিয়া*। সংগ্রহের তারিখ ৬ মার্চ ২০১৭।
**অজিত বসু** (জন্ম ১৯০৯―মৃত্যু ১৩ জানুয়ারি ১৯৮০) একজন বাঙালি সাম্যবাদী বিপ্লবী, কৃষক আন্দোলনের নেতা ছিলেন।

কৃষক আন্দোলন
------------

অজিত বসু হুগলি জেলার জেলার বড়া কমলাপুর এলাকায় কমিউনিস্ট আন্দোলনের প্রথম দিকের নেতা। স্থানীয় বিদ্যালয়ে শিক্ষকতা করতেন। ১৯৪৮ এ মূলত তারই নেতৃত্বে সিঙ্গুর থানা এলাকা জুড়ে অত্যাচারী জমিদার জোতদারদের বিরুদ্ধে জংগী কৃষক অভ্যুত্থান ঘটে। এই আন্দোলনে কমলাপুরের কৃষক কার্তিক ধাড়া ও গুইরাম মন্ডলের মৃত্যু হয় পুলিশের আক্রমনে। অজিত বসুকে হুগলি জেলে বন্দী রাখা হয়। পূর্নেন্দু পত্রীর তেভাগা সংক্রান্ত লেখা 'বড়া কমলাপুর' এ অজিত বসুর কথা উল্লেখ আছে।

কমিউনিস্ট পার্টিতে
------------------

কমিউনিস্ট পার্টির সদস্য হয়েছিলেন ১৯৩৫ সালে। ১৯৬৪ তে পার্টি ভাগ হলে তিনি সি পি আই দলের হুগলি জেলা সম্পাদক হন। তিনি তার যাবতীয় সম্পত্তি পার্টিকে দান করেছিলেন।

তথ্যসূত্র
---------

1. ↑  সমীর কুমার গুপ্ত (এপ্রিল ২০১০)। *আমার জীবনবোধ*। কলকাতা: মিলেমিশে।
2. ↑  পূর্নেন্দু পত্রী, অন্য গ্রাম অন্য প্রান (১৯৯৮)। *বড়া কমলাপুর*। কলকাতা: থীমা। পৃষ্ঠা ৩৩। আইএসবিএন 81-86017-12-7।
3. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৬। আইএসবিএন 81-85626-65-0।
বেগম লিয়াকত আলী (মাঝে), *ঘরার* পোশাক পরা, ১৯৫০
**ঘারারা** (উর্দু : غرارہ,হিন্দি:گُرا) হলো একটি ঐতিহ্যবাহী লখনউই পোশাক
 ঐতিহ্যগতভাবে ভারতের হিন্দি বলয় অঞ্চলের মুসলিম মহিলারা পরিধান করে। এতে রয়েছে একটি কুর্তি (একটি ছোট, মাঝ-উরুর দৈর্ঘ্যের টিউনিক), একটি দোপাট্টা (ওড়না), এবং সবচেয়ে গুরুত্বপূর্ণভাবে, এক জোড়া চওড়া পায়ের প্যান্ট, হাঁটুতে রচ হয় তাই তারা নাটকীয়ভাবে *ঘরারা* নামে পরিচিত। হাঁটুর অংশ, যাকে হিন্দি-উর্দুতে গোটা বলা হয়, প্রায়শই জরি এবং *জারদোজির* কাজে বিস্তৃতভাবে সূচিকর্ম করা হয়। একটি ঐতিহ্যবাহী ঘারার প্রতিটি পা ১২ মিটারের বেশি ফ্যাব্রিক থেকে তৈরি করা হয়, প্রায়শই সিল্ক ব্রোকেড।

নবাবদের যুগে উত্তর প্রদেশের আওধ অঞ্চলে ঘারারার উৎপত্তি হয়েছিল। ১৯ শতকের শেষের দিকে এবং ২০ শতকের প্রথম দিকে, ঘরারা হিন্দি অঞ্চলের মুসলিম মহিলাদের দৈনন্দিন পোশাকের অংশ ছিল। ১৯৫০ এবং ১৯৬০-এর দশকে ফাতিমা জিন্নাহ এবং বেগম রানা লিয়াকত আলী খানের মতো জনপ্রিয় ব্যক্তিত্বদের সাথে ঘররাস পাকিস্তান ও বাংলাদেশেও জনপ্রিয় হয়েছিল।

যদিও এগুলি আর দৈনন্দিন পোশাক হিসাবে পরিধান করা হয় না, তবে হিন্দি-উর্দু বেল্টের মুসলিম মহিলাদের মধ্যে এবং পাকিস্তান ও বাংলাদেশের উর্দুভাষী অভিবাসীদের মধ্যে বিবাহের পোশাক হিসাবে এগুলি জনপ্রিয় রয়েছে।

চিত্রশালা
---------

* লখনউতে ঘরার মহিলারালখনউতে ঘরার মহিলারা
* লখনউ ঘরারা মহিলালখনউ ঘরারা মহিলা
* ঘরার নারীঘরার নারী
* ঘরার নারীঘরার নারী
* ঘরার নারীঘরার নারী
* ঘারার মেয়েঘারার মেয়ে
* লখনউ বিয়েলখনউ বিয়ে
* ঘরার নারীঘরার নারী
* লখনউ গায়ক ঘরারায়লখনউ গায়ক ঘরারায়

আরও দেখুন
---------

* ফর্শি পায়জামা
* লখনউ

তথ্যসূত্র
---------

1. ↑  Naveen Patnaik (১৯৮৫)। *A second paradise: Indian courtly life, 1590-1947*। Doubleday। আইএসবিএন 9780385199926। সংগ্রহের তারিখ ১৩ নভেম্বর ২০১০।
2. ↑  *Yojana: Volume 6, Issue 20*। Publications Division, Ministry of Information and Broadcasting। ১৯৬২। সংগ্রহের তারিখ ১৩ নভেম্বর ২০১০।
3. ↑  Handcrafting a Culture
4. ↑  *Yojana: Volume 6, Issue 20*। Publications Division, Ministry of Information and Broadcasting। ১৯৬২। সংগ্রহের তারিখ ১৩ নভেম্বর ২০১০। *Yojana: Volume 6, Issue 20*. Publications Division, Ministry of Information and Broadcasting. 1962. Retrieved 13 November 2010. The Begums of Lucknow use a modification of ghagra, called gharara or bara paincha, which sometimes require 36 yards of cloth.
**বেলুচিস্তান** দক্ষিণ ও দক্ষিণ-পশ্চিম এশিয়ার একটি ঐতিহাসিক অঞ্চল, যা পাকিস্তানের দক্ষিণ-পশ্চিম অংশ, ইরানের দক্ষিণ-পূর্ব অংশ এবং আফগানিস্তানের দক্ষিণ প্রান্ত নিয়ে গঠিত। এটি মূলত একটি পর্বতময় অঞ্চল। এর ভেতর দিয়ে অনেক মরুভূমি ও অনাবাদী সমভূমি চলে গেছে। এখানে বৃষ্টিপাতের পরিমাণ খুবই কম, উদ্ভিজ্জের আকৃতি ক্ষুদ্র এবং বিরল। এখানকার অধিবাসীরা মূলত তিনটি জাতির লোক: পশতুন, বেলুচি (যাদের নামে এই অঞ্চলের নামকরণ করা হয়েছে) এবং ব্রাহুই। বেশির ভাগ লোক ইসলাম ধর্মাবলম্বী।

অঞ্চলটি খ্রিস্টপূর্ব ৫ম শতক থেকে পারস্য সাম্রাজ্যের একটি প্রদেশ ছিল। ৩৩০ খ্রিস্টপূর্বাব্দে এটি মহাবীর আলেকজান্ডারের নিয়ন্ত্রণে আসে। পরবর্তী শতাব্দীগুলিতে পারস্য ও ভারতীয় উপমহাদেশের বিভিন্ন রাজবংশ অঞ্চলটি শাসন করে। ৭ম ও ৮ম শতকে আরবেরা এলাকাটি দখলে নেয়। ১০ম শতকে পারসিকরা আবার বেলুচিস্তানকে তাদের সাম্রাজ্যের অংশ করে নেয় এবং তখন ১৭৪৭ সাল পর্যন্ত সুদীর্ঘ সময় ধরে এটি পারস্যের অধীনে ছিল, যদিও ১৭শ শতকের শুরুর দিকে চার দশক এটি ভারতীয় উপমহাদেশের মুঘল সাম্রাজ্যের অধীন ছিল। এরপর এটিকে স্বল্পকালের জন্য আফগানিস্তানের অংশ করা হয়। অঞ্চলটিতে ব্রিটিশ আধিপত্য বৃদ্ধি পায় এবং ১৯শ শতকের শেষের দিকে এটিকে ব্রিটিশ ভারতের বেলুচিস্তান প্রদেশ বানানো হয়। ২য় বিশ্বযুদ্ধের পরে ব্রিটিশেরা ভারতীয় উপমহাদেশ ছেড়ে যাবার সময় বেলুচিস্তান প্রদেশের জনগণ পাকিস্তানের অংশ হবার পক্ষে ভোট দেয়। পাকিস্তানের বেলুচিস্তান প্রদেশের রাজধানীর নাম কোয়েটা। বর্তমানে ইরানে বেলুচিস্তানের যে অংশবিশেষ রয়েছে সেটি দেশটি ১৯শ শতকে খণ্ডখণ্ডভাবে দখল করেছিল।
**গ্রামীণ চেক** (ইংরেজি: Grameen Check) হচ্ছে বাংলাদেশের খুব জনপ্রিয় একটি পোশাক নকশা, এবং এটি দ্রুত অন্যান্য দেশেও বিস্তৃতি লাভ করে।[] এটি মূলত ডাই থ্রেডের বিভিন্ন রং থেকে গঠিত চতুর্ভুজ বা আয়তনের একটি প্যাটার্ন গঠন করে। গ্রামীণ চেক ডিজাইনের বস্ত্র বাংলাদেশের কুটির-শিল্প শ্রমিকদের দ্বারা প্রথাগত পদ্ধতিতে বোনা কাপড় দ্বারা তৈরি করা হয়।

ইতিহাস
------

গ্রামীণ চেক গ্রামীণ ব্যাংকের প্রতিষ্ঠাতা এবং নোবেল শান্তি পুরস্কার বিজয়ী ড. মুহাম্মদ ইউনূসের একটি প্রবর্তিত উদ্যোগ। গ্রামীণ ব্যাংকের মাধ্যমে তিনি যে ক্ষুদ্র-শিল্পের বীজ বপন করেছিলেন, তার মধ্যে জামাকাপড় ও নকশাগুলি ছিল এর অংশ।

জনপ্রিয়তা
----------

সম্প্রতি বাংলাদেশে গ্রামীণ চেক ডিজাইন এবং কাপড় খুব জনপ্রিয় হয়ে উঠেছে। যেহেতু ফ্যাব্রিক বেশিরভাগই বা সম্পূর্ণভাবে তুলোর তৈরি হয়, এটি দেশের উষ্ণ জলবায়ুর জন্য একটি আরামদায়ক পোশাক হিসেবে প্রমাণিত হয়েছে। নকশাটি যুগোপযোগী প্রথাগত পোশাক পরিধান করার সুযোগও দিয়েছে, যদিও বর্তমান সময়েরও প্রতিনিধিত্ব করছে।

নির্মাতাদের উপর অর্থনৈতিক প্রভাব
--------------------------------

গ্রামীণ চেকের অধিকাংশই গ্রামাঞ্চলের প্রথাগত তাঁতিদের থেকে সরাসরি আসে। গ্রামীণ চেকের জনপ্রিয়তার অর্থ হচ্ছে এই ছোট ব্যবসাগুলি সমৃদ্ধ হচ্ছে এবং তাঁতিরা (বেশিরভাগ ঐতিহ্যগত তাঁতি পরিবারের সদস্য) তাদের কাজ থেকে অর্থ উপার্জন করছে, অন্য কাজের জন্য শহর ও নগরগুলিতে স্থানান্তরের পরিবর্তে সেখানে তারা ভাল রয়েছে।

তথ্যসূত্র
---------

* ডেইলি স্টার থেকে সংবাদ
* ইতিহাস
* গ্রামীণ চেক : লোক-ভিত্তিক টেক্সটাইল শিল্প
* বিবিসি নিউজ

| * দে
* স
বাঙালি পোশাক |
| --- |
| বস্ত্র | 
* জামদানি
* খাদি
* মসলিন
* নকশি কাঁথা
* লেহেঙ্গা
* ওড়না
* Gharara
* Cummerbund
* গামছা
* সারং

 |  |
| শাড়ি | 
* বালুচরী
* ঢাকাই
* ঢাকাই বেনারসি শাড়ি
* হস্তচালিত তাঁতের শাড়ি
* রাজশাহীর সিল্ক
* তাঁত শাড়ি
* তসর

 |
| মস্তকাবরণ | 
* তাকিয়া
* পাগড়ি
* ফেজ
* তুরবান
* Sehra
* টোপর

 |
| টপস | 
* আংরাখা
* কুর্তা
* কামিজ
* শেরওয়ানি
* তাগা

 |
| পায়জামা | 
* চুড়িদার
* পায়জামা

 |
| জুতা | 
* জুতি
* মোজারি
* খড়ম
* চপ্পল

 |
| Stitchingand design | 
* বাটিক
* পাট
* কাঁথা
* গ্রামীণ চেক
* কাঠের ব্লকের ছাপা

 |
| অন্যান্য | 
* পাট শিল্প
* বাংলার মসলিন বাণিজ্য
* Textile arts of Bangladesh
* বাংলাদেশে বস্ত্র ও পোশাক শিল্প
* ঢাকা ফ্যাশন সপ্তাহ

 |
একটি আল্ট্রাসেন্ট্রিফিউজ যন্ত্র। 
**ভেদবার্গ** একক (প্রতীক **এস**, বা **এসভি** ) অধঃক্ষেপণ সহগের জন্য একটি নন- এসআই একক । ভেদবার্গ একক হলো কোন বস্তুর বা পদার্থের (দ্রুত ঘুর্ণনশীল পদার্থ) পলিতকরণের / অধঃক্ষেপণের হার নির্ণয় করে। ভেদবার্গ হ'ল সময়ের একটি পরিমাপ, যার মান ১০ −১৩ সেকেন্ড (100 ফেমটো সেকেন্ড )।

জৈবিক ম্যাক্রোমোলিকুলস এবং রাইবোসোমের মতো কোষ অর্গানেলগুলির জন্য, পলির হার সাধারণত উচ্চমাত্রার জি-ফোর্সের অধীনে কেন্দ্রীভূত নলটিতে ভ্রমণের হার হিসাবে পরিমাপ করা হয়। 

ভেদবার্গ (এস) থেকে স্বতন্ত্র এসআই একক sievert বা অ- এসআই একক sverdrup, যা প্রতীক Sv ব্যবহার করুন।

নামকরণ
------

ভেদবার্গ এককটির নামকরণ করা হয়েছে সুইডিশ রসায়নবিদ থিওডর স্বেদবার্গের (১৮৮–-১৯71১), ১৯২26 সালের নোবেল পুরস্কার  রচনায় সিস্টেম, কোলয়েড এবং আল্ট্রাসেন্ট্রিফিউজ আবিষ্কার সম্পর্কে তাঁর রসায়নের জন্য।

ফ্যাক্টর
--------

ভেদবার্গ সহগ একটি ননলাইনার ফাংশন। একটি কণার ভর, ঘনত্ব এবং আকার তার এস মান নির্ধারণ করবে। এস মানটি তার চলাচলকে প্রতিরোধকারী ঘর্ষণমূলক শক্তির উপর নির্ভর করে, যা ঘুরেফিরে, কণার গড় ক্রস-বিভাগীয় ক্ষেত্রের সাথে সম্পর্কিত। 

পলিতকরণ সহগ তুলনামূলক এককগুলির তার ত্বরণের জন্য একটি সেন্ট্রিফিউজে কোনও পদার্থের গতির অনুপাত sed ২৬×১০−১৩s এর অবক্ষেপণ সহগ সহ একটি পদার্থ২৬×১০−১৩s ) প্রতি সেকেন্ডে 26 মাইক্রোমিটারে ভ্রমণ করবে ২৬×১০−৬m/s ) এক মিলিয়ন মহাকর্ষের ত্বরণের প্রভাবে (10 7) মি / এস 2 )। *কেন্দ্রীভূত ত্বরণটি rω* 2 হিসাবে দেওয়া হয়; *কোথায়* ঘূর্ণন অক্ষ থেকে রশ্মীয় দূরত্ব এবং *ω* হয় কৌণিক বেগ প্রতি সেকেন্ডে রেডিয়ানে।

বড় কণাগুলি দ্রুত পলির প্রবণতা অর্জন করে এবং তাই উচ্চতর সেভডবার্গের মান থাকে।

শেভেডবার্গ ইউনিটগুলি সরাসরি সংযোজনীয় নয় কারণ তারা ওজন নয়, হারকে অধঃক্ষেপণ উপস্থাপন করে।

ব্যবহার
-------

ক্ষুদ্র জৈব রাসায়নিক প্রজাতির কেন্দ্রীভূতকরণে একটি কনভেনশন গড়ে উঠেছে যার মধ্যে ভেদবার্গ এককগুলিতে পলির সহগগুলি প্রকাশ করা হয়।

* ভেদবার্গ সবচেয়ে গুরুত্বপূর্ণ পার্থক্য করার জন্য ব্যবহার করা পরিমাপ ribosomes । রিবোসোম দুটি জটিল সাবুনিটের সমন্বয়ে গঠিত, যার প্রত্যেকটিতে আরআরএনএ এবং প্রোটিন উপাদান রয়েছে। প্রোকারিওটিসে (ব্যাকটেরিয়া সহ) সাবুনিটদের ভেদবার্গ এককে তাদের "আকার" এর জন্য 30 এস এবং 50 এস নামকরণ করা হয়। এই সাবুনিটগুলি আরআরএনএর তিনটি রূপ নিয়ে গঠিত: 16 এস, 23 এস এবং 5 এস ।

* জন্য ব্যাকটেরিয়া ribosomes, ultracentrifugation উৎপাদনের অক্ষত ribosomes (70S) হিসেবে তাদের পর্শুকাযুক্ত উপনিষ্ঠ টুকিট (50S)এবং ছোট উপশাখা (30S). কোষের মধ্যে, পর্শুকাযুক্ত সাধারণত যোগদান মিশ্রণ এবং পৃথক উপনিবেশ হিসাবে উপস্থিত. বৃহত্তম কণা (পুরো পাঁজর আঘাত) নল নীচের অংশে কাছাকাছি পলল, ছোট কণা যেহেতু (1930 এবং 30এস উপনিষ্ঠের পৃথক) উপরের ভগ্নাংশ প্রদর্শিত হবে.

আরো দেখুন
---------

* অধঃক্ষেপণ গুণাংক

তথ্যসূত্র
---------

1. 1 2 3 4 5  Slonczewski, Joan; Foster, John Watkins (২০০৯)। *Microbiology: An Evolving Science*। W.W. Norton। আইএসবিএন 9780393978575।
2. ↑

বহিঃসংযোগ
---------

* ভেদবার্গ ইউনিট - nobelprize.org
**মালয় দ্বীপপুঞ্জ** পৃথিবীর বৃহত্তম দ্বীপপুঞ্জ যা ইন্দোনেশিয়ার প্রায় ১৭,০০০ এবং ফিলিপাইনের প্রায় ৭,০০০ দ্বীপ নিয়ে গঠিত। একে অনেক সময় *ইন্দো-অস্ট্রেলীয় দ্বীপপুঞ্জ*, বা *ইন্দো-এশীয়* দ্বীপপুঞ্জ বলা হয়। আবার ইউরোপীয় উপনিবেশের সময় থেকে অঞ্চলটিকে "ইস্ট ইন্ডিজ"-ও (পূর্ব ভারতীয় দ্বীপপুঞ্জ) ডাকা হয়। নিউ গিনি-কে অনেক সময় এর অন্তর্ভুক্ত করা হয়, যদিও উত্তর-পশ্চিমের আন্দামান ও নিকোবর দ্বীপপুঞ্জ এবং পূর্বের বিসমার্ক দ্বীপপুঞ্জকে কখনো অন্তর্ভুক্ত করা হয় না। এখানকার ইন্দোনেশীয় দ্বীপশ্রেণীগুলোর মধ্যে সবচেয়ে গুরুত্বপূর্ণ হচ্ছে ঊর্ধ্ব সুন্দা (সুমাত্রা, জাভা, বোর্নিও ও সেলেবিস), নিম্ন সুন্দা, মালুকু, এবং পশ্চিম নিউ গিনি। ফিলিপাইনের প্রধান দ্বীপগুলোর মধ্যে আছে উত্তরে লুজান, দক্ষিণে মিন্দানাও, এবং এদের মাঝখানে ভিসায়াস। এ অঞ্চলের অন্য স্বাধীন রাষ্ট্রগুলো হচ্ছে ব্রুনেই (বোর্নিউ দ্বীপের উত্তরাংশ), পূর্ব টিমোর (নিম্ন সুন্দার টিমোর দ্বীপের পূর্বাংশ, পশ্চিমাংশ ইন্দোনেশিয়ার অধীন), মালয়েশিয়া (কেবল পূর্বাংশ: বোর্নিও দ্বীপের সাবাহ এবং সারাওয়াক) এবং পাপুয়া নিউ গিনি।

ভূগোল
-----

মালয় দ্বীপপুঞ্জ বিষুবরেখা বরাবর পূর্ব-পশ্চিমে প্রায় ৬,১০০ কিলোমিটার পর্যন্ত বিস্তৃত এবং উত্তর-দক্ষিণে এর সর্বোচ্চ প্রস্থ প্রায় ৩,৫০০ কিলোমিটার। প্রশান্ত ও ভারত মহাসাগরের মাঝে অবস্থিত এই দ্বীপপুঞ্জের বেশ কয়েকটি সাগর রয়েছে, যথা, সুলু, সেলেবিস, বান্দা, মালুকু, জাভা, ফ্লোরেস এবং সাভু।

তথ্যসূত্র
---------

1. ↑  Moores, Eldridge M.; Fairbridge, Rhodes Whitmore (১৯৯৭)। *Encyclopedia of European and Asian regional geology*। Springer। পৃষ্ঠা 377। আইএসবিএন 0-412-74040-0। সংগ্রহের তারিখ ৩০ নভেম্বর ২০০৯।
2. ↑  Wallace, Alfred Russel (১৮৬৯)। *The Malay Archipelago*। London: Macmillan and Co। পৃষ্ঠা 16। Chapter II. Singapore. ...The native Malays are usually fishermen and boatmen...
3. ↑  Department of Economic and Social Affairs Population Division (২০০৬)। "World Population Prospects, Table A.2" (PDF)। 2006 revision। United Nations: 37–42। সংগ্রহের তারিখ ২০০৭-০৬-৩০।
4. ↑  Malay Archipelago, এনসাইক্লোপিডিয়া ব্রিটানিকা, ১৭ জুন ২০১৩ তারিখে সংগৃহীত
**ঢাকা কাস্টম হাউজ** (*কাস্টম হাউজ আইসিডি, ঢাকা নামেও পরিচিত)* হল বাংলাদেশ সরকারের অর্থ মন্ত্রণালয়ের অধীন একটি নিয়ন্ত্রক সংস্থা যা বিভিন্ন চালানে কর ও শুল্ক আরোপ করে থাকে । এটি বাংলাদেশের বৃহত্তম বিমানবন্দর কাস্টমস হাউজ। মোঃ মোয়াজ্জেম হোসেন ঢাকা কাস্টম হাউজের দায়িত্বে রয়েছেন।

ইতিহাস
------

ইস্ট ইন্ডিয়া কোম্পানি ১৮১০ সালে বাংলার পুরানো অভ্যন্তরীণ শুল্ক আদায় ব্যবস্থা পুনর্গঠন করে। এসময় বাংলার অসংখ্য কাস্টমস হাউজগুলিকে ছয়টি কাস্টম হাউজে একীভূত করা হয়: কলকাতা, মুর্শিদাবাদ, হুগলি, ঢাকা, চট্টগ্রাম এবং বালাসোর।

সরকারী-বেসরকারী অংশীদারত্বের অংশ হিসাবে ঢাকা চেম্বার অফ কমার্স অ্যান্ড ইন্ডাস্ট্রির সহায়তায় ঢাকা কাস্টম হাউজ সিস্টেমকে স্বয়ংক্রিয় করা হয়েছিল।  কাস্টম হাউজটি নিয়মিত ঢাকা বিমানবন্দর দিয়ে পাচার হওয়া প্রচুর পরিমাণ স্বর্ণ উদ্ধার করে থাকে।

তথ্যসূত্র
---------

1. ↑  ".::Dhaka Custom House, Dhaka::."। *www.dch.gov.bd*। সংগ্রহের তারিখ ২০২০-১০-০৫।
2. ↑  ".::Dhaka Custom House, Dhaka::."। *www.dch.gov.bd*। সংগ্রহের তারিখ ২০২০-১০-০৫।
3. ↑  Apri
4. ↑  2001
5. ↑  Pat
6. ↑  n-Cl
7. ↑  nt C
8. ↑  ture

আরও পড়ুন
---------

* Quddus, Munir; Rashid, Salim (২০০০)। *Entrepreneurs and Economic Development: The Remarkable Story of Garment Exports from Bangladesh*। The University Press Limited। আইএসবিএন 984-05-1501-2।
* Islam, Noor Mohammad Kamrul (April 2001). Patron-Client Culture in Bangladesh and the Resulting Weak State and Stubborn Rural Socio-Economic Stagnation (PhD). North Carolina State University. OCLC 47651507.
কালো স্পটযুক্ত বেলুন মাছের এ ছবিটি ২০০৫ সালের জানুয়ারিতে ইংল্যান্ডের ব্রিস্টল চিড়িয়াখানা থেকে তোলেন ফটোগ্রাফার আড্রিয়ান পিংস্টোন। প্রজাতি: Arothron Nigropunctatus
**বেলুন মাছ** ডায়োডোনটিডি পরিবারভুক্ত এক প্রজাতির মাছ, যা সাধারণত সামুদ্রিক মাছ। তবে এর কিছু প্রতিরূপ মিঠা জলেতেও বাস করে যা বাংলাদেশে স্থানীয় ভাবে পটকা মাছ ফোটকা মাছ এবং টেপা মাছ হিসেবে পরিচিত। এরা দেহের মধ্যে জল ঢুকিয়ে দেহকে বেলুনের মতো ফুলিয়ে ফেলতে পারে বলেই এদের "বেলুন মাছ" নামে আখ্যায়িত করা হয়। হুমকির মুখে পড়লে অথবা ভয় পেলে বেলুন মাছ এদের দেহের ভেতরে জল ঢুকিয়ে দেহকে বেলুনের মতো ফুলিয়ে ফেলে। এ সময় এদের তীক্ষ্ণ লম্বা কাঁটাগুলো সজারুর কাঁটার মতো খাড়া হয়ে যায়। এ অবস্খা দেখে তখন সম্ভাব্য শত্রু ভয়ে পালিয়ে যায়। পশ্চিম আটলান্টিক মহাসাগর থেকে শুরু করে ফ্লোরিডা, বাহামা, ব্রাজিলের দক্ষিণাংশসহ পৃথিবীর প্রায় সব সাগরেই এদের পাওয়া যায়। সাধারণতঃ সমুদ্রের শিলাময় তলদেশে এদের বসবাস ও বিচরণ। সমুদ্রপৃষ্ঠের উপরিতল থেকে ৬ থেকে ৩৫ ফুট গভীরতায় এরা চলাফেরা করে। বেলুন মাছের দেহের দৈর্ঘ্য আট থেকে ১৮ ইঞ্চি। দেহে লম্বা তীক্ষ্ণ কাঁটা রয়েছে। এরা যখন দেহকে ফুলিয়ে রাখে তখন এ কাঁটাগুলো খাড়া হয়ে থাকে। এদের চোখের ওপরে ও নিচে বাদামি রেখা রয়েছে। পুচ্ছ, পৃষ্ঠ ও বক্ষ-পাখনার মাধ্যমে এরা প্রবালের মধ্য দিয়ে ধীরগতিতে চলতে পারে। এ ছাড়া উত্তেজিত হলে এরা গায়ের রঙও পরিবর্তন করতে পারে। বেলুন মাছ নিশাচর শিকারি। দিনের বেলায় প্রবালের ফাঁকে-ফোকরে লুকিয়ে থাকে। এরা এদের দাঁতগুলোকে একত্র করে মুখকে ঠোঁটের মতো করে শামুক, সামুদ্রিক আর্চিন ও হার্মিট কাঁকড়ার খোলস ফাটিয়ে ফেলতে পারে। শামুক, সামুদ্রিক আর্চিন, কাঁকড়াই ইত্যাদি জলজ প্রাণীই এদের খাবার। অন্যদিকে ডলফিন ও হাঙ্গর এবং পেলাজিক অঞ্চলের বিভিন্ন শিকারি মাছ এদের প্রধান শত্রু।

তথ্যসূত্র
---------

1. ↑  এ কে আতাউর রহমান, *ফ্রেশওয়াটার ফিশেয অব বাংলাদেশ*, যুলযিক্যাল সোসাইটি অব বাংলাদেশ, ২০০৫ (২য় সং), পৃঃ ৭০

বহিঃসংযোগ
---------


উইকিপ্রজাতিতে-এ বিষয় সম্পর্কিত তথ্য রয়েছে: ***বেলুন মাছ***

উইকিমিডিয়া কমন্সে **বেলুন মাছ** সংক্রান্ত মিডিয়া রয়েছে।

* *Fugu* sequencing project
* *Tetraodon* sequencing project
* EMedicine Article about the Toxicity of Tetrodotoxin
* FishBase listing for Tetraodontidae
* Article regarding Tectin's use in pain relief
**বেলেঁ** (পর্তুগিজ: *Belém*) (পারা Pará নামেও পরিচিত) উত্তর ব্রাজিলের শহর। বেলেঁ একটি পর্তুগিজ শব্দ যার অর্থ বেথলেহেম। নিরক্ষরেখার কাছে অবস্থিত এই শহরটি পারা রাজ্যের রাজধানী, এবং নিম্ন আমাজন নদীর প্রধান বন্দর। এ শহরে প্রায় ১৪ লক্ষ লোকের বসবাস।

বেলেমের খাঁড়ি আমাজনের উপনদী রিউ পারার উপর অবস্থিত। রিউ পারায় সমুদ্রগামী জাহাজ চলাচল করতে পারে। বন্দরটিতে একটি নৌবাহিনী ঘাঁটি আছে। বেলেঁ উত্তর ব্রাজিলের প্রধান বাণিজ্যকেন্দ্র। রবার, বাদাম (বিশেষত ব্রাজিল বাদাম), কালোমরিচ, পাট, কাকাও ও কাঠ এখান থেকে প্রধান রপ্তানিকৃত দ্রব্য। শহরটিতে আরও আছে কাঠের কারখানা, যন্ত্রপাতি মেরামতের দোকান, জাহাজঘাট, এবং ইট, টাইল ও সাবান উৎপাদনকারী শিল্প। বেলেঁ দক্ষিণ আমেরিকার সবচেয়ে আকর্ষণীয় শহরগুলির একটি; এখানে অনেক পাবলিক স্কয়্যার ও সুনির্মিত রাস্তা আছে, যেগুলি অরণ্যের প্রান্তসীমা অবধি চলে যায়। বেলেঁ উত্তর ব্রাজিলের সাংস্কৃতিক কেন্দ্র। এখানে পারা সরকারি বিশ্ববিদ্যালয় (১৯৫৭) এবং আমাজনের নৃতাত্ত্বিক ও প্রাণীবৈজ্ঞানিক সংগ্রহে সমৃদ্ধ বিখ্যাত গোয়েলদি জাদুঘর রয়েছে।

১৭শ শতকের শুরুর দিকে পর্তুগিজেরা বেলেঁ প্রতিষ্ঠা করে। ১৯শ শতকের শেষ পর্যন্ত শহরটির অবস্থান ভাল-মন্দের মধ্যে ওঠানামা করছিল। এরপর বৈদেশিক বাণিজ্যের জন্য আমাজন, তাপাজস, ও তোকাঁতিঁস নদী তিনটির উন্মুক্তকরণ শহরটির বাণিজ্যিক গুরুত্ব সুদৃঢ় করে। ২০শ শতকের শুরুতে লাভজনক রবার প্ল্যান্টেশনের সংখ্যাবৃদ্ধি শহরটির গুরুত্ব আরও বাড়িয়ে দেয়। ধনী রবার ব্যবসায়ীরা শহরটির মূল প্রাসাদ ও বোলোনিয়া প্রাসাদের নির্মাণে ভূমিকা রাখেন।

বেলেঁ শহর
বেলেঁর একটি ক্যাথিড্রাল

তথ্যসূত্র
---------

বহিঃসংযোগ
---------

* বেলেঁ পৌরসভার তথ্যদ্বার

| * দে
* স
দক্ষিণ আমেরিকার সর্বাধিক জনবহুল নগরীসমূহ (১০ লক্ষাধিক অধিবাসীবিশিষ্ট) |
| --- |
| ব্রাজিল | সাঁউ পাউলু • রিউ দি জানেইরু • বেলু ওরিজোঁতি • পোর্তু আলেগ্রি • রেসিফি • সালভাদোর • ফর্তালিজা • ফুরিতিবা • কঁপিনাস • ব্রাজিলিয়া • মানাউশ • বেলেঁ • গোইয়ানিয়া • গুয়ারুলিওশ • সাঁউ লুইশ • সাঁউ গোসালু • মাসেইউ |
| আর্জেন্টিনা | বুয়েনোস আইরেস • কর্দোবা • রোসারিও |
| কলম্বিয়া | বোগোতা • কালি • মেদেয়িন • বাররানকিইয়া • কার্তাহেনা |
| ভেনেজুয়েলা | কারাকাস • বার্কিসিমেতো • মারাকাইবো |
| অন্যান্য | লিমা (পেরু) • কাইয়াও (পেরু) • সান্তিয়াগো (চিলি) • গুয়াইয়াকিল (ইকুয়েডর) • কিতো (ইকুয়েডর) • সান্তা ক্রুস দে লা সিয়েররা (বলিভিয়া) • মোন্তেবিদেও (উরুগুয়ে) |